Nerra lwelha-nneɣ ɣer temsalt-agi n usiweḍ n tutlayt tayemmat si tsuta ɣer tayeḍ deg lwilaya n Tubiret, imi nettwali deg leqbayel i izedɣen deg-s am wakken truḥ-asen teqbaylit, ur ttssemrasen ara. Nwala ayagi ɣer yigerdan, aṭas deg-sen, d wid nessen, ur ssinen ara tutlayt-nsen tayemmat d tmagit-nsen. Ur sɛin ara lḥir ɣer-s, ɣef wayagi i d-newwi asentel-agi akken ad nẓer ansi i d-yekka wugur-agi, ma nezmer ad as-d-naf tifrat.